polyglot-tagger/wikipedia-language-snippets-filtered huggingface dataset:
1690இல் டச்சு சோழமண்டலத்தின் தலைமையிடம் நாகப்பட்டினத்திற்கு மாறியது. மூன்றாண்டுகளுக்கு முன்னதாக இங்கு நாகப்பட்டினம் கோட்டை கட்டத்துவங்கியிருந்தனர். மிகவும் பாதுகாப்பு அரண்களுடன் கட்டப்பட்ட இந்தக் கோட்டை 1781 நாகப்பட்டினம் முற்றுகையைத் தாக்குபிடிக்க முடியவில்லை. இந்த முற்றுகைக்குப் பின் பிரித்தானியர் கோட்டையைக் கைப்பறினர். 1784ஆம் ஆண்டு பாரிசு உடன்படிக்கையில் இந்தக் கோட்டை டச்சுக்காரர்களுக்கு திருப்பியளிக்கப்படவில்லை. பிரித்தானியர்களிடமே தங்கிவிட்டது. இதனால் டச்சு ஆளுநரின் தலைமையிடம் பழவேற்காட்டிற்குத் திரும்பியது.
18ஆம் நூற்றாண்டின் இறுதியில் பழவேற்காட்டின் மக்கள்தொகை 10,000க்கும் குறைவாக வீழ்ந்ததாக அறியப்படுகின்றது. 1746இல் பருவமழை தவறியதால் பெரும் பஞ்சம் ஏற்பட்டது. பழவேற்காடு, சாந்தோம் போன்ற பெரிய நகரங்களிலேயே உயிரிழந்தவர் எண்ணிக்கை 15,000 தொட்டது; மூன்றில் ஒருபங்கு நெசவாளர்களும், வண்ணமடிப்பவர்களும் துவைப்போரும் உயிர்தப்பினர். துணி விலைகள் 15% உயர்ந்தது; இந்த விலையில் கூட கிடைக்காமலும் இருந்தது. டச்சுக்காரர்களின் வீழ்ச்சிக்கு மற்றுமொரு முதன்மையான காரணியாக இப்பகுதியை மீர் ஜும்லா தலைமையிலான கோல்கொண்டா படைகள் கைப்பற்றியது ஆகும்.
இன்று பழவேற்காடு டச்சு ஆட்சியின் நினைவுச் சின்னங்களைத் தாங்கி நிற்கிறது. டச்சுக் கோட்டையின் இடுபாடுகளும் டச்சு தேவாலயமும் 1631 முதல் 1655 வரை அடக்கம் செய்யப்பட்ட 22 கல்லறைகளுடன் கூடிய கல்லறைத் தோட்டமும் 76 கல்லறைகள் கொண்ட மற்றுமொரு கல்லறைத் தோட்டமும் இந்தியத் தொல்லியல் ஆய்வகத்தின் பாதுகாப்பில் உள்ளன. டச்சு கட்டிட வடிவியலாளர்களும் அறிஞர்களும் இந்த துவக்க கால டச்சு குடியேற்றத்தின் குடியேற்றங்களை மீட்க ஆதரவு நல்க இசைந்துள்ளனர்.
சோழமண்டலம் 1610இலிருந்து 1798இல் நிறுவனம் கலைக்கப்படும்வரை சோழ மண்டலக் கடற்கரை பகுதியில் இருந்த டச்சுக் கிழக்கிந்தியக் கம்பனியின் ஆளுநரகம் ஆகும். இப்பகுதியில் போர்த்துக்கேயர்களிடமிருந்து பழவேற்காட்டை டச்சுக்காரர்கள் கைப்பற்றியதிலிருந்து இப்பகுதி நெதர்லாந்து இராச்சியத்தின் குடிமைப்பட்டபகுதியாக இருந்து வந்துள்ளது; இது 1825இல் பிரித்தானியர்களிடம் ஒப்படைக்கும்வரை தொடர்ந்தது. இது டச்சு இந்தியாவின் அங்கமாக விளங்கியது.
1606இல் பழவேற்காடு ஏரியின் கழிமுகத்திற்கு வடக்கே, கரிமணல் சிற்றூரில் ஓர் டச்சுக் கப்பல் நின்றுவிட்டது. அப்பகுதி இசுலாமியர் அவர்களுக்கு உணவும் உதவியும் வழங்கினர். அவர்களுடன் உள்ளூர் சந்தைப் பொருட்களை கிழக்கிந்தியத் தீவுகளின் டச்சுப் பகுதிகளில் விற்பனை செய்ய உடன்பாடு செய்துகொண்டனர்.
ஜார்ஜின் ஆட்சிக் காலத்தில், அரசாங்கத்தை பிரதமராகப் பதவியில் இருந்த லிவர்பூல் பிரபு கவனித்துக் கொண்டார். அமைச்சர்கள் ஜார்ஜின் நடத்தை சுயநலமானதும், பொறுப்பற்ற தன்மையாகவும் இருக்கக் கண்டனர். எல்லா நேரங்களிலும் அவர் தனக்கு மிகவும் பிடித்தவர்களின் செல்வாக்கின் கீழ் இருந்தார். நெப்போலியப் போர்களின் போது வீணான செலவுகள் செய்யப்பட்டதாக வரி செலுத்துவோரின் கோபத்திற்கு உள்ளானார். நெருக்கடியான காலகட்டங்களில் தேசியத் தலைவராகத் தன்னைக் காட்டிக் கொள்ளாததுடன், மக்களுக்கு ஒரு முன்மாதிரியாகவும் இருக்கவில்லை. போர் வெற்றியை பிரதமர் லிவர்பூலின் அரசாங்கமே கொண்டாடியது. அரசாங்கமே அமைதி ஒப்பந்தத்தை ஏற்படுத்திக் கொண்டது. பிரதமர் லிவர்பூல் இளைப்பாறிய பின்னர், கத்தோலிக்கர்களின் சுதந்திரத்தை எதிர்த்து வந்தாலும், ஜார்ஜ் அதனை ஏற்றுக் கொள்ள வேண்டியதாயிற்று. இவரது ஒரேயொரு சட்டபூர்வமான பிள்ளை இளவரசி சார்லட் 1817 இல் ஜார்ஜ் இறக்க முன்னரேயே இறந்து விட்டார். இதனால் ஜார்ஜிற்குப் பின்னர் அவரது இளைய சகோதரர் வில்லியம் ஆட்சியில் அமர்ந்தார்.
தனது 18-வது அகவையில், அவரது சர்ச்சைக்கு உட்படாத தந்திக்கு மாறுபட்ட விதத்தில் ஜார்ஜ் பெரும் குடிப் பழக்கம், பிற பெண்களுடனான தொடர்பு என வாழ்க்கையை அனுபவித்தார். ஜார்ஜ் நகைச்சுவையுடன் உரையாடக்கூடியவர். அவரது அரண்மனையை பெரும் செலவுடன் அலங்கரிப்பதில் ஆர்வம் கொண்டவராக இருந்தார். கார்ல்ட்டன் மாளிகையில் தனது இருப்பிடத்தை அமைத்துக் கொண்டார். 21 வது அகவையில், மரியா என்பவர் மீது காதல் கொண்டார். ரோமன் கத்தோலிக்கரான மரியா ஜார்ஜை விட 6 ஆண்டுகள் மூத்தவர். இரண்டு தடவைகள் மணமுறிவு பெற்றவர். அரசரின் விருப்பமின்றி கத்தோலிக்கரான மரியாவைத் திருமணம் செய்ய சட்டம் அனுமதிக்கவில்லை. ஜார்ஜ் மரியாவின் வீட்டில் 1785 டிசம்பர் 15 இல் சட்டபூர்வமற்ற முறையில் அவரைத் திருமணம் புரிந்து கொண்டார். இத்திருமணம் பற்றிய விபரங்கள் இரகசியமாகவே வைக்கப்பட்டிருந்தன.
நான்காம் ஜார்ஜ் தனது ஆட்சிக் காலத்தில் ஆடம்பரமான வாழ்க்கை நடத்தினார். பிரைட்டன் நகரில் ராயல் பவிலியனை நிர்மாணிக்கவும் பக்கிங்காம் அரண்மனையைப் புதுப்பிக்கவும் ஜான் நாசு என்ற கட்டிடக் கலைஞரை நியமித்தார். வின்சர் அரண்மனையைப் புதுப்பித்தார். அவரது அழகு மற்றும் கலாச்சாரம் அவருக்கு "இங்கிலாந்தின் முதல் மனிதர்" என்ற பெயரைத் தேடித் தந்தது. ஆனாலும் அவரது தந்தையுடனும் மனைவி கரொலைன் உடனான உறவு சிறந்ததாக இருக்கவில்லை. அவரது கலகலப்பான வாழ்க்கை முடியாட்சியின் கௌரவத்திற்கு இழுக்கைத் தேடித் தந்தது. தனது முடிசூட்டு விழாவிற்கு கரொலைனை அழைக்கவில்லை. அவரை திருமண பந்தத்தில் இருந்து விலத்தி வைக்க எடுத்த அவரது முயற்சியும் கைகூடவில்லை.
மூன்றாம் ஜார்ஜ் மன்னர் 1820 இறந்ததை அடுத்து, இளவரசர் நான்காம் ஜோர்ஜ் தனது 57 வது அகவையில், மன்னராக முடிசூடினார். நான்காம் ஜார்ஜின் மனைவி கரொலைனுடனான உறவுகள் மேலும் பாதிக்கப்பட்டன. 1796 முதல் இருவரும் பிரிந்தே வாழ்ந்து வந்தனர். இருவருக்கும் வேறு தொடர்புகளும் இருந்தன. ஜார்ஜின் முடி சூடல் நிகழ்வில் கரொலைன் கலந்து கொள்வதை ஜார்ஜ் அனுமதிக்கவில்லை. கரொலைனை அரசியாகவும் அவர் ஏற்றுக் கொள்ளவில்லை. 1821 சூலை 19 இல் வெஸ்ட்மினிஸ்டர் மடத்தில் நடந்த முடிசூட்டு விழாவில் கரொலைன் கலந்து கொள்ளவில்லை. அதே நாளில் கரொலைன் சுகவீனமுற்று ஆகத்து 7 இல் காலமானார். கரொலைன் தனக்கு நஞ்சூட்டப்படதாக பலரிடம் கூறியுள்ளார்.
இளவரசரின் கடன் சுமை பெரும்தொகையாக அதிகரிக்கத் தொடங்கியது. தந்தை அவரை பிரன்சுவிக் இளவரசி கரொலைனைத் திருமணம் செய்தால் ஒழிய, அவரது கடன்களை அடைக்க முடியாது எனக் கண்டிப்பாக இருந்தார். 1795 ஏப்ரல் 8 இல் இருவரும் புனித யேம்சு அரண்மனையில் திருமணம் புரிந்து கொண்டனர். இத்திருமணம் நீண்ட காலம் நீடிக்கவில்லை. 1796 இல் வேல்சு இளவரசி சார்லட் பிறந்ததை அடுத்து இருவரும் பிரிந்தே வாழ்ந்து வந்தனர். ஜார்ஜ் தனது மீதிக் காலத்தில் மரியாவுடனேயே வாழ்ந்து வந்தார். ஜார்ஜிற்கு பல்வேறு பெண்களூடாக சட்டபூர்வமற்ற பிள்ளைகள் பல இருந்ததாக நம்பப்படுகிறது.
ஜார்ஜ் 1762 ஆகத்து 12 இல் இலண்டன், புனித யேம்சு அரண்மனையில் மூன்றாம் ஜார்ஜ் மன்னருக்கும் சார்லட்டிற்கும் மூத்த மகனாகப் பிறந்தார். பிறப்பில் இவர் கோர்ன்வால் இளவரசர் என்றும் ரொதிசி இளவரசர் என்றும் அழைக்கப்பட்டார்; பின்னர் வேல்சு இளவரசர் என்றும், செஸ்டர் இளவரசர் என்றும் அழைக்கப்பட்டார். சிறு வயதிலேயே ஆங்கிலந்த்துடன் பிரெஞ்சு, இடாய்ச்சு, இத்தாலிய மொழிகளைக் கற்றார்.
நான்காம் ஜார்ஜ் பெரிய பிரித்தானியா மற்றும் அயர்லாந்து மன்னரும், அனோவர் இராச்சியத்தின் மன்னரும் ஆவார். இவரது தந்தை மூன்றாம் ஜார்ஜ் மன்னர் 1820 சனவரி 29 இல் இறந்ததை அடுத்து பதவிக்கு வந்து இறக்கும் வரை பதவியில் இருந்தார். 1811 முதல் அவரது தந்தை மனநோய் வாய்ப்பட்ட போது ஆட்சிப் பொறுப்பாளராக இருந்து வந்தார்.
1788 இல் மன்னர் மரபு வழி எலும்புப் பாதிப்பு காரணமாக மனநிலை பாதிக்கப்பட ஆரம்பித்தது. செப்டம்பர் முதல் நவம்பர் வரை நாடாளுமன்ரக் கூட்டங்களை ஒத்தி வைத்தார். நவம்பரில் நாடாளுமன்றம் ஆட்சி குறித்து விவாதித்து, ஜார்ஜிற்கு இடைக்காலத்தில் நாட்டை மட்டுப்படுத்தப்பட்ட அளவில் நிருவகிக்கும் பொறுப்பு வழங்கப்பட்டது.
அவுட்லையர்சை எழுதிய மால்கம் கிளாட்வெல் தி வாஷிங்டன் போஸ்ட் இதழில் இதழியலாளராகப் பணிபுரிந்து வந்தார். பின்னர் தி நியூ யார்க்கர் இதழில் பணிபுரிந்தார். இவற்றில் இவர் எழுதிய கட்டுரைகள் பொதுவாக அபுனைவாக இருந்தன; ரான் போபெய்யின் தகவல்விளம்பர இராச்சியத்திலிருந்து கணினிகள் எவ்வாறு பரப்பிசையை பகுப்பாய்வு செய்கின்றன போன்றத் தலைப்புகளில் எழுதி வந்தார். கல்விசார் கட்டுரைகளில் இவருக்கிருந்த அறிமுகத்தால் "உளவியல் சோதனைகள், சமூகவியல் ஆய்வுகள், சட்டக் கட்டுரைகள், வானூர்திகளின் விபத்துக்களின் புள்ளிவிவர மதிப்பீடுகள், செவ்வியல் இசைக்கலைஞர்கள், வளைதடிப் பந்தாட்ட வீரர்கள்" குறித்து எழுதலானார். இவற்றை பொதுமக்களும் புரிந்துகொள்ளும் வண்ணம் எளிமையான உரைநடையில் எழுதி வந்தார். இவை பரவலாக போன்மிக்களாகவும் புரிந்து கொள்ளப்பட்டன.
இவர் இந்த ஆய்வில் உடுக்கண வெளியின் வளிம இயக்கத்தை ஆய்வு செய்து விண்மீன்களின் வெடிப்புகளின்போது வளிமக் குமிழிகளும் கூடுகளும் உருவாகி பால்வெளியை விட்டு வளிமங்கள் வெளியே தள்ளப்படுகின்றன என்பதைக் கண்டார். இத வளிமங்களின் இயக்கத்தில் வெற்றுவெளிப் புகைக் குழல்கள் உருவாகின்றன என்பதை அறிந்து அவ்வாறான இரண்டு புகைக்குழல்களைக் கண்டுபிடித்தார்.இத்தகைய ஒரு குழலில் பால்வெளித் தளத்தின் முழுவதும் மேலும் கீழும் விரிந்து பரவியதைக் கண்டுபிடித்தார். பிறகு 2004 இல் இவர் தன் முதுமுனைவர் ஆய்வின்போது ஒரு புதிய சுருள்கையைக் கண்டறிந்தார். இந்த புதிய கை முந்தைய வான்படங்களில் இருந்தாலும் அது பெயரிடப்படவில்லை என்பது மட்டுமன்றி இனங்காணப்படவும் இல்லை. இவர் இதற்காக ஒரு கணினிப் படிமத்தை உருவாக்கி அது நிலவுவதையும் தன் குழு தான் அதைக் கண்டுபிடித்தமையையும் நிறுவினார்.
நவோமி மெலிசா மெக்கிளியூர் கிரிபித்சு ஜார்ஜியா மாநிலம், அட்லாண்டாவில் 1975, ஜூலை 11 அன்று பிறந்தார். இவர் 1993 இல் ஓபெர்லின் கல்லூரியில் சேர்ந்து பிரெஞ்சு மொழியும் இயற்பியலும் கற்றுத் தேறியுள்ளார். பின்னர் 1997 இல் மின்னெசோட்டா பல்கலைக்கழகத்தில் வானியற்பியல் படிக்க சேர்ந்துள்ளார்.இவர் முனைவர் பட்டத்துக்குப் படிக்கும்போது பன்னாட்டுப் பால்வெளித் தள அளக்கையில் பங்கேற்றார். இது தென்பால்வெளித் தள அளக்கையாகும். இந்த அளக்கை நமது பால்வழியில் உள்ள நீரக வளிம அளவைக் கண்டறிய மேற்கொள்ளப்பட்டது . இவர் 2001 ஆத்திரேலையாவில் நிலைத்திருந்து வாழ ஆத்திரேலியத் தேசிய அமைப்பான வின் போல்ட்டன் ஆய்வுநல்கையைப் பெற்று அங்கு முதுமுனைவர் ஆய்வைத் தொடர்ந்தார்.
நவோமி மெக்கிளியூர் கிரிபித்சு ஓர் அமெரிக்க வானியற்பியலாளரும் கதிர்வானியலாளரும் ஆவார். இவர் ஆத்திரேலியாவில் இருந்து அராய்ச்சி மேற்கொள்கிறார். இவர் 2004 இல் பால்வழியின் ஒரு புதிய சுருள்கையைக் கண்டுபிடித்தார். இவர் முதன்மை அமைச்சர் மால்கோல்ம் மக்கிண்டோழ்சு இயற்பியல்சார் அறிவியலாளர் பரிசை 2006 இல் பெற்றார். இவர் 2015 இல் ஆத்திரேலிய அறிவியல் கல்விக்கழகத்தின் பவுசே பதக்கத்தை இயற்பியல் ஆராய்ச்சிக்காகப் பெற்றார்.
இவர் 2006 இல் அந்த ஆண்டுக்கான இயற்பியல் அறிவியலாளருக்கு வழங்கும் மால்கோல்ம் மெக்கின்டோழ்சு பரிசைப் பெற்றார். இது அறிவியலுக்கு முதன்மை அமைச்சர் வழங்கும் பரிசுகளில் ஒன்றாகும்.
டாட்டா அடிப்படை ஆராய்ச்சி கழகம் , ரோசெஸ்டர் பல்கலைக்கழகம், சிரக்கியூஸ் பல்கலைக்கழகம், மற்றும் ஆர்வர்டு பல்கலைக்கழகங்களில் கற்பித்துள்ளார். 1969 முதல் ஆஸ்டினில் உள்ள டெக்சாஸ் பல்கலைக்கழகத்தில் இயற்பியல் பேராசிரியராக இருந்தார். இந்திய அறிவியல் கழகத்திலும் மூத்த இயற்பியல் பேராசிரியராக இருந்தார். 1980களில் சென்னை கணித அறிவியல் கழகத்தின் இயக்குநராகவும் ஐந்தாண்டுகள் பணியாற்றினார். இவரது பணிக்காலத்தில் இந்த நிறுவனத்தை உயர்திறன் மையமாக மாற்றினார். மெய்யியலாளர் ஜிட்டு கிருஷ்ணமூர்த்தியைப் பலமுறை சந்தித்து உரையாடியுள்ளார். இவரது 80ஆவது பிறந்தநாளில், செப்டம்பர் 16, 2011இல், கணித அறிவியல் கழகம் இவருக்கு பாராட்டு விழா நடத்தியது. சுதர்சனிற்கு துகள் இயற்பியல், குவாண்டம் ஒளியியல், குவாண்டம் தகவல், குவாண்டம் புலக்கோட்பாடு, மரபார்ந்த விசையியல் மற்றும் இயற்பியல் அடிப்படைகளில் ஆர்வமிக்கவராக இருந்தார். சுதர்சனுக்கு வேதாந்தத்திலும் ஆர்வமுண்டு; இத்துறையிலும் அடிக்கடி பேருரைகள் வழங்கியுள்ளார்.
எண்ணக்கல் சாண்டி ஜார்ஜ் சுதர்சன் சுருக்கமாகவும் பரவலாகவும் ஈ. சி. ஜி. சுதர்சன் இந்திய கோட்பாட்டளவிலான இயற்பியலாளரும் ஆஸ்டினிலுள்ள டெக்சாசு பல்கலைக்கழகப் பேராசிரியரும் ஆவார். சுதர்சன் கோட்பாட்டளவிலான இயற்பியலில் பல பங்களிப்புகளை நல்கியவர்; ஒளி ஒத்திணக்கம், சுதர்சன்-குளோபர் உருவகிப்பு, வலிகுறை இடைவினை, டேக்கியான், குவாண்டம் சீனோ விளைவு, திறவெளி குவாண்டம் அமைப்பு, சுழல்-புள்ளியியல் தேற்றம் போன்றவற்றில் சுதர்சனின் பங்கு மிகப்பெரியது. தவிரவும் கிழக்கு/மேற்கு மெய்யியல், சமயம் இவற்றிற்கிடையேயான தொடர்புகளிலும் பெரும் பங்காற்றியுள்ளார்.
2005இல் இவரும் கிளாபரும் இணைந்து பங்காற்றிய கிளாபர்-சுதர்சன் பி உருவகிப்பு கோட்பாட்டிற்காக இயற்பியலுக்கான நோபல் பரிசு இராய் கிளாபருக்கு மட்டுமே வழங்கப்பட்டது; இதனால் நோபல் பரிசுவழங்கும் குழு சுதர்சனுக்கு இயற்பியல் பரிசு வழங்காததற்காக சர்ச்சைக்குள்ளானது.
குவாண்டம் ஒளியியலில் சுதர்சன் ஆற்றியிருக்கும் பங்கு சிறப்பானது. செவ்வியல் ஒளியியல் கோட்பாடுகளுக்கு இணையான குவாண்டம் ஒளியியல் கோட்பாடுகளைத் தமது தேற்றம் மூலம் நிலைநிறுத்தினார். இவரதுத் தேற்றம் சுதர்சன் உருவகிப்பைப் பயன்படுத்துகிறது. இந்த உருவகிப்பு குவாண்டம் கோட்பாடு கொண்டு ஒளி விளைவுகளை முன்கணிக்கிறது இந்த விளைவுகளைச் செவ்வியல் ஒளியியல் மூலம் விளக்க இயலாது. தவிரவும் சுதர்சன் டேக்கியான் துகள்களைக் குறித்து முதலில் முன்மொழிந்தவராவார். டேக்கியான் துகள்கள் ஒளியை விட விரைவாகச் செல்லக்கூடியவை. அவர் இயலாற்றல் படங்களை உருவாக்கினார்; இதன் மூலம் திறவெளி குவாண்டம் அமைப்புக் கோட்பாட்டை ஆய்வு செய்ய மிகவும் பயனுள்ளதாகும். பைத்யநாத் மிசுராவுடன் இணைந்து குவாண்டம் சீனோ விளைவை முன்மொழிந்தார்.
ஜார்ஜ் சுதர்சன் திருவிதாங்கூர் சமத்தானத்தில் கோட்டயம் மாவட்டத்தில் உள்ள பள்ளம் என்ற சிற்றூரில் பிறந்தார். சிரியன் கிருத்துவக் குடும்பத்தில் வளர்க்கப்பட்டாலும் தமது திருமணத்திற்குப் பின்னர் இவர் மதம் மாறினார். தனது சக மாணவியும் இந்து சமயத்தினருமாகிய இலலிதாவைத் திருமணம் புரிந்ததும் காரணமாகக் கருதப்படுகிறது. 1954 முதல் 1990 வரை இவர்கள் இணைந்து வாழ்ந்தனர்; இவர்களுக்கு அலெக்சாண்டர், அரவிந்த் , அசோக் என்ற மூன்று மகன்கள் உண்டு. சுதர்சன் தம்மை ஒரு "வேதாந்த இந்துவாகக்" கருதினார். திருச்சபையின் பார்வையுடன் தாம் வேறுபடும் இடங்களைக் குறிப்பிடும் சுதர்சன், தமக்கு ஆன்மீக உணர்வு ஏற்படாததாலேயே கிறித்தவத்தை விட்டு விலகியதாகவும் கூறியுள்ளார்.
சுதர்சன் இயற்பியலின் பல துறைகளிலும் குறிப்பிடத்தக்கப் பங்களிப்புகளை அளித்துள்ளார். இராபர்ட்டு மர்சக்குடன் இணைந்து வலிகுறை இடைவினையின் வி-ஏ கோட்பாட்டை முன்வைத்தவர் இவர்தான்; இதுவே பின்னாளில் வலுவற்ற மின் கோட்பாட்டிற்கு வழிகோலியது. பெயின்மான், சுதர்சனின் பங்களிப்பை ஏற்று சுதர்சனும் மர்சக்கும் கண்டறிந்ததை தானும் கெல்மானும் வெளிப்படுத்தியதாக 1963இல் கூறினார். ஒத்திணைந்த ஒளியை குவாண்டம் சார்பீட்டால் குறிப்பிடும் முறையை உருவாக்கினார்; இது கிளாபர்-சுதர்சன் பி உருவகிப்பு என அறியப்படுகிறது. இதற்குத் தான் இணையரில் ஒருவரான கிளாபருக்கு நோபல் பரிசு கொடுத்த நோபல் அகாதமி சுதர்சனுக்கு கொடுக்காதது சர்ச்சையாயிற்று.
கோட்டயத்திலுள்ள சிஎம்எஸ் கல்லூரியில் படித்தார். பின்னர் பட்டப்படிப்பை சென்னை கிறித்துவக் கல்லூரியில் 1951இல் முடித்தார். தொடர்ந்து தனது முதுகலை பட்டத்தை சென்னைப் பல்கலைக்கழகத்திலிருந்து 1952இல் பெற்றார். டாட்டா அடிப்படை ஆராய்ச்சி கழகத்தில் இணைந்து ஹோமி பாபா போன்ற அறிவியலாளர்களுடன் பணியாற்றினார். பின்னர், நியூயார்க் மாநிலத்தின் ரோசெஸ்டர் பல்கலைக்கழகத்தில் இராபர்ட் மர்சக் வழிகாட்டுதலின்கீழ் பட்ட மாணவராக சேர்ந்தார். 1958இல் அப்பல்கலைக்கழகத்திலிருந்து முனைவர் பட்டம் பெற்றார். தொடர்ந்து ஆர்வர்டு பல்கலைக்கழகத்தில் யூலியன் சிவிங்கர் கீழ் முனைவர்பட்ட மேற்படிப்பு மாணவராக சேர்ந்தார்.
காடுகளில் கிடைக்கும் கெண்டு இலைகளைக் கொண்டு பீடிகள் உற்பத்தி செய்யப்படுகிறது. கைத்தறி மற்றும் ஜவுளித் தொழில் நகரமான சம்பல்பூரில் உற்பத்தியாகும் சம்பல்பூர் பட்டு மற்றும் கைத்தறிச் சேலைகள் புகழ் பெற்றதாகும்.
கொல்கத்தா - ராய்ப்பூர் நாக்பூர் - சூரத்தை இணைக்கும் தேசிய நெடுஞ்சாலை எண் 6, மாநில நெடுஞ்சாலை எண் 10 நாட்டின் பல நகரங்களுடன் இணைக்கிறது.
மூன்று நடைமேடைகள் கொண்ட சம்பல்பூர் தொடருந்து சந்திப்பு நிலையத்திலிருந்து நாள்தோறும் 68 தொடருந்துகள் நாட்டின் பல நகரங்களை இணைக்கிறது.
பார்வதியின் தந்தை சுந்தரம் அகிலாண்டேஸ்வரியின் குடும்பத்தில் 25 ஆண்டுகள் ஓட்டுநராக பணியாற்றினார். அகிலாண்டேஸ்வரிக்கு அவர் மிகவும் விசுவாசமாக இருக்கும் இடத்தில், ஆதி மீதான பார்வதியின் காதல் அவருக்குத் தெரியாது. மறுபுறம், அவர்கள் ரகசியமாக திருமணம் செய்துகொள்கிறார்கள், அங்கு இந்த திருமணத்திற்கு ஆதித்யாவின் தந்தை புர்ஷோத்தமன், ஆதித்யாவின் சகோதரர் அருன் மற்றும் அருனின் மனைவி ஐஸ்வரியா ஆகியோரும் மட்டுமே அறிந்திருக்கிறார்கள். இந்த மூன்று பேரும் அகிலாண்டேஸ்வரியிடமிருந்து உண்மையை மறைக்கிறார்கள். அகிலாண்டேஸ்வரியின் மைத்துனரான வனஜா என்ற தீய எண்ணமுடைய பெண்ணின் காரணமாக ஆதித்யாவும் பார்வதியும் தங்கள் திருட்டு திருமண காதல் வாழ்க்கையில் பிரச்சனையை எதிர்கொள்கின்றனர்.
ஆனால் இந்த ஜோடியின் உணர்ச்சிமிக்க திருட்டு காதல் கதையில், யார் மிகப்பெரிய எதிரியாக நிற்கிறார்கள் என்பது ஆதித்யாவின் முன்னாள் வருங்கால மனைவி நந்தினி. முன்னதாக ஆதித்யா நந்தினியுடன் நிச்சயதார்த்தம் செய்துகொண்டபோது, ​​விரைவில் அகிலாண்டேஸ்வரி நந்தினி, நாகபுரி வம்சத்தைச் சேர்ந்தவள் என கண்டுபிடித்து திருமணத்தை நிறுத்தினார். ஆகவே, அகிலாண்டேஸ்வரியையும் மற்றும் அவரது குடும்பத்தினரையும் அழிக்க வனஜா உடன் கை கோர்த்து, நந்தினி அகிலாண்டேஸ்வரி மீது பழிவாங்க முயல்கிறாள். இந்த வஞ்சக பெண்களுக்கு எதிராக ஆதித்யாவும் பார்வதியும் அகிலாண்டேஸ்வரியின் ஆசீர்வாதங்களை பெறுவார்களா என்பதுதான் மீதிக் கதை.
செம்பருத்தி என்பது ஜீ தமிழ் தொலைக்காட்சியில் அக்டோபர் 16, 2017ஆம் ஆண்டு முதல் 31 ஜூலை , 2022ஆம் ஆண்டு வரை திங்கள் முதல் சனிக்கிழமை வரை இரவு 9 மணிக்கு ஒளிபரப்பான காதல் பின்னணியை கொண்ட தொலைக்காட்சி நாடகத் தொடர் ஆகும். இந்த தொடர் தெலுங்கு மொழி தொடரான 'முத்த மந்தரம்' என்ற தொடரின் கதை அம்சத்தைத் தழுவி எடுக்கப்பட்டுள்ளது. இந்த தொடரில் ஆதித்யா என்ற கதாபாத்திரத்தில் கார்த்திக் ராஜ் / வி.ஜே. அக்னி மற்றும் பார்வதி என்ற கதாபாத்திரத்தில் ஷபானா நடித்தனர்.
பணக்கார மற்றும் உயர் வகுப்பு பெண் அகிலாண்டேஸ்வரி, அங்கு அவரது மகன் ஆதித்யா பார்வதியை காதலிக்கிறார். பார்வதி, பாட்டி இறந்த பிறகு, அகிலாண்டேஸ்வரி வீட்டில் பணிப்பெண்ணாக வேலை செய்ய முடிவு செய்கிறாள். இதற்கிடையில், அகிலாண்டேஸ்வரி ஒரு வலுவான விருப்பமுள்ள, பிடிவாதமான பெண்மணி, எல்லாவற்றிலும் முழுமையை விரும்புகிறார். ஆதித்யா தனது தாய்க்குத் தெரியாமல் பார்வதியை திருமணம் செய்து கொண்டார்.
இந்த தொடர் கிராமத்தில் இருந்து வந்து, பணிப்பெண்ணாக இணைந்த, மருமகளான பார்வதியைப் பற்றிய கதை. அகிலாண்டேஸ்வரி என்ற பணக்காரப் பெண்மணியின் மகன் ஆதித்யா, பார்வதி என்ற வேலைக்காரப் பெண் மீது கொண்ட காதலினால் ஏற்படும் திருப்பங்களையும், அவர்களுக்கு இடையே உள்ள காதல் நிகழ்ச்சிகளையும் மையமாகக் கொண்ட ஒரு குடும்பத் தொடர் ஆகும்
வனஜா ஒரு தீய மற்றும் தந்திரமான பெண், அங்கு அவர் குடும்பத்தை பிளவுபடுத்தவும், அகிலாண்டேஸ்வரிக்கு அவமானத்தை ஏற்படுத்தவும் பல முறை திட்டமிட்டுள்ளார். ஆனால் மீண்டும் மீண்டும் பார்வதி அகிலாண்டேஸ்வரி மற்றும் அவரது குடும்பத்தின் கண்ணியத்திற்கு மீட்பராக மாறுகிறார்.
ஒரு கட்டத்தில் அகிலாண்டேசுவரிக்கு அவமானம் நிகழும் என தனது ஞானதிருஷ்டியால் பார்வதி உணருகிறார் அதை சொல்லியும் கேட்காமல் அகிலாண்டேசுவரி தன்னுடைய திமிர்த்தனத்தாலும் அகம்பாவத்தாலும் மாட்டிக் கொள்கின்றார்.
இப்போது ஒரு டுவிஸ்ட்டாக, பழைய கால படத்துல வர்றமாதிரி, பார்வதி அகிலாண்டேசுவரியோட அண்ணன் மகள், சின்ன வயசுல என்டு ஆத்தல் எடுக்கும் திட்டத்தில் நடிகர் லிவிங்ஸ்டன் வருகிறார். ஆனால் அதை இன்னும் முழுசாக சொல்லாமல் டைரக்டரு ரகசியம் காக்கிறார்.
அது போக திருட்டுத்தனமாக தாலி கட்டிய தனது மனைவியை பற்றி தனது தாயாரிடம் சொல்லாமால் ஆதி நாட்களை கடத்திக் கொண்டு செல்கிறார். இப்படியான எந்தவொரு செயலையும் பொதுவாக பெற்றோர்கள் ஏற்றுக் கொள்ள மாட்டார்கள்.
அப்படி அகிலாண்டேசுவரி மாட்டிக் கொண்டதால், அவருக்காக பூமி பூஜை செய்கிறார் பார்வதி, அதாவது மாமியார் இறந்துவிட்டால் கூடவே உடன்கட்டை ஏறும் அளவுக்கு முட்டாள் மருமகளாக இருக்கிறார் பார்வதி.
அதே நேரத்தில் சமதர்மவாத எத்தியோப்பாவின் இடைக்கால இராணுவ அரசாங்கம் சோமாலியப் படையெடுப்பை 1977 ல் எதிர்கொள்ள வேண்டியிருந்தது. சோமாலி மக்கள் அதிகம் வாழும் எத்தியோப்பாவின் கிழக்குப் பகுதிகளை சோமாலியா ஒருங்கிணைக்கப் பார்த்தது. சோவியத் ஒன்றியம் மற்றும் கியூபாவின் இராணுவ உதவியுடன் எத்தியோப்பிய இராணுவம் சோமாலி இராணுவத்தைத் தோற்கடித்தது. சோமாலி இராணுவம் மேற்கு சோமாலி விடுதலை முன்னணியால் ஆதரிக்கப்பட்டிருந்தது. சமதர்மவாத எத்தியோப்பாவின் இடைக்கால இராணுவ அரசாங்கத்தின் கீழ் ஆப்பிரிக்காவில் உள்ள நாடுகளில் வார்சா உடன்பாட்டின் நெருங்கிய நட்பு நாடாக எத்தியோப்பியா மாறியது. மேலும் சோவியத் ஒன்றியம், லிபியா, கிழக்கு ஜெர்மனி, கியூபா, வட கொரியாஆகிய நாடுகளின் பலமான இராணுவ உதவியுடன் எத்தியோப்பியா அப்பகுதியின் இராணுவ பலமிக்க நாடாக மாறியது. பெரும்பாலான தொழில் நிறுவனங்களும், தனியார் நில உடைமைகளும் 1975ல் சமதர்மவாத எத்தியோப்பாவின் இடைக்கால இராணுவ அரசாங்கத்தால் நாட்டுடமையாக்கப்பட்டன.
எத்தியோப்பிய சிவப்பு தீவிரவாதமானது இக்கொடூரமான போரின் நகர்புற கொரில்லா அத்தியாயமாகும். எரித்திரிய விடுதைலைக்காகப் போராடிய கொரில்லா வீரர்களையும், ஏனைய கிளர்ச்சி குழுக்களான பழமைவாத முடியாட்சிக்கு ஆதரவான எத்தியோப்பிய மக்களாட்சி ஒன்றியம் , தீவிர இடதுசாரிக் கட்சியான எத்தியோப்பிய மக்கள் புரட்சிகர கட்சி ஆகியவற்றையும் அரசாங்கம் ஆட்சியிலிருந்தவரை எதிர்த்து போராடியது. இக்கலகத்தில் டிக்ரயன் மக்கள் விடுதலை முன்னணி , வெற்றியாளராக மாறியது. அச்சமயத்தில் டிக்ரயன் மக்கள் விடுதலை முன்னணி ஒரு சிறிய குழுவாகும். சமதர்மவாத எத்தியோப்பாவின் இடைக்கால இராணுவ அரசாங்கம் 1978 இன் செமின் ஜெமச்ச வரை இவர்களுக்கெதிரான தீவிர பிரச்சாரத்தை முன்னெடுக்கவில்லை.
எத்தியோப்பிய உள்நாட்டுப்போரானது 12 செப்டம்பர் 1974 அன்று அரசர் ஹைலி_செலாசிக்கு எதிராக மாக்சிச-லெனினிச பாதுகாப்பு படைகள், காவல், பிராந்திய இராணுவம் ஆகியவற்றின் ஒருங்கிணைப்புக் குழுவால் தொடங்கப்பட்ட இராணுவப்_புரட்சி ஆகும். கிளர்ச்சியாளர்களின் கூட்டணியான எத்தியோப்பிய மக்களின் புரட்சிகர மக்களாட்சி முன்னணி , 1991-ல் அரசை வீழ்த்தும் வரை இப்போர் நடந்தது. இப்போரில் குறைந்தபட்சம் 14 லட்ச மக்கள் உயிரிழந்தனர்.
புரட்சியின் போது, சமதர்மவாத எத்தியோப்பாவின் இடைக்கால இராணுவ அரசாங்கத்தின் முக்கிய முழக்கமான "உழுபவனுக்கே நிலம் சொந்தம்" என்பதை நிலக்கிழார்களிடம் இருந்த நிலத்தை அதனை உழுபவர்களிடம் மறுபகிர்வு செய்ததன் மூலம் பூர்த்தி செய்தது.
நூலின் இறுதிப் பகுதியில், வெளியான படங்களின் பட்டியல் ஆண்டு வாரியாகவும், அகரவரிசைப்படியும் தனித்தனியாக பட்டியலிடப்பட்டுள்ளன. மேலும், அந்தத் தொகுதியில் உள்ள திரைப்படங்களின் பாடல்கள் அனைத்தும் அகர வரிசைப்படி பட்டியலிடப்பட்டுள்ளன.
தமிழில் வெளிவந்த திரைப்படங்கள் பற்றிய அதிகாரப்பூர்வ ஆவணங்கள் எதுவும் இல்லாத நிலையில், வருங்கால தலைமுறையினர் அறிந்து கொள்ளவும், தமிழ்த் திரைப்படங்கள் குறித்து ஆய்வு செய்வோர் பயன்பெறும் வகையிலும் இந்த நூல் தொகுதியில் விபரங்கள் ஆவணப்படுத்தப்பட்டுள்ளன.
குறிப்பிட்ட பத்தாண்டு காலப் பகுதியில் வெளியான தமிழ்த் திரைப்படங்கள் ஆண்டு வாரியாகவும், ஒவ்வொரு ஆண்டில் வெளியான திரைப்படங்கள் தமிழ் எழுத்து அகர வரிசைப்படியும் பட்டியலிடப்பட்டுள்ளன.
கடைசிப் பக்கத்தில் நூலிலுள்ள தகவல்களுக்கு ஆதாரமாக இருந்த நூல்கள், நிறுவனங்கள், நபர்கள் பற்றிய விபரம் கொடுக்கப்பட்டுள்ளது.
இவர் கேம்பிரிட்ஜ் பள்ளிகளில் படித்தார். இளமையிலேயே கணித்த்திலும் கிரேக்க மொழியிலும் ஆர்வங் கொண்டிருந்தார். பள்ளிப் படிப்பு முடிந்த்தும் பள்லியின் முதல்வரிடம் இருந்து இவரது கிரேக்க மொழி ஆர்வத்தையும் நட்த்தையையும் பாராட்டிக் கடிதம் பெற்றுள்ளார். இவரது வானியல் ஆர்வம் இவரது தந்தையார் தந்த ஊக்கத்தால் பெற்றதாகும்மிவர் தனது 12 ஆம் அகவைய்ல் தன் தந்தையார் ஜோசப் வின்லாக்குடன் சொந்த மாநிலமாகிய கெந்துகி சூரிய ஒளிமறைப்புத் தேட்டத்துக்குச் சென்றுள்ளர். அன்னா தொடக்கநிலைப் பள்லிப் படிப்பு முடித்த சிறிது காலத்துக்குள்ளேயே இவரது தந்தையார் 1875 ஜூனில் இறந்துள்ளார். இவர் உடனே தன் தந்தையாரின் வழியைப் பின்பற்றிச் சம்பளத்துடன் முதல் பெண்மணியாக ஆர்வார்டு வான்காணகத்தில் பணியாளராகச் சேர்ந்தார்.
அன்னா வின்லாக் (பிறப்பு: செப்டம்பர் 15, 1857, கேம்பிரிட்ஜ், மசாசூசட்; இறப்பு: ஜனவரி 4, 1904) ஓர் அமெரிக்க வானியலாளர் ஆவார். இவர் வானியலாளர் ஜோசப் வின்லாக், இசபெல்லா இலேன் ஆகியோரின் மகளாவார். இவர் தன் தந்தையாரைப் போலவே மாந்தக் கணிப்பாளராகவும் வானியலாளராகவும் விளங்கினார். இவர் தான் ஆர்வார்டு கணிப்பாளர்களிலேயே முதல் பெண் கணிப்பாளரும் ஆவார். இவர் தன் காலத்து வடக்கு, தெற்கு முனையருகில் உள்ள அனைத்து விண்மீன்களையும் முழுமையாக அஅவணைப் படுத்தியதால், பெயர்பெற்ற பெண் மாந்தக் கணிப்பாளருமாகக் கருதப்படுகிறார். இவர் சிறுகோள்களின் கணக்கீடுகளுக்காகவும் ஆய்வுக்காகவும் நினைவுகூரப்படுகிறார். குறிப்பாக இவர் 433 ஈராசு, 475 ஒசில்லோ ஆகிய சிறுகோள்களின் கணக்கீடுகளைச் செய்தார்.
இவர் சேர்ந்த ஓராண்டுக்குள் மூன்று பெண்கள் கனக்கீட்டுப் பணியில் மாந்தக் கணிப்பாளராகச் சேர்ந்துள்ளனர். இப்பெண்கள் அல்லது மாந்தக் கணிப்பாளர்கள் பிக்கரிங்கின் குழாம் என வழங்கப்பட்டுள்ளனர். குறைந்த சம்பளத்தில் தரமான வேளையை ஆற்றியதால் இவர்கள் பெயர்பெற்றனர் . அன்னா இப்பணியை மகளிர் வானியலில் ஆற்றமுடிந்த அரிய பணியாக எண்ணினார். இவர் வான்காணக விண்மீன் திட்டங்களில் படிப்படியாக வளர்ந்து அறிவியலாளராகி உயர்ந்தமையும் இவரது விண்மீன் திட்டப் பங்களிப்புகளும் இதுவரை வானியலில் பயன்படுத்தப்படாத மகளிர் வல்லமையைத் திறம்பட எடுத்துக் காட்டியது.
கேம்பிரிட்ஜ் வட்டாரப் பணியைத் தவிர, பல தனித்த திட்டங்களிலும் இவர் தன் பங்களிப்புகளைச் செலுத்தியுள்ளார். மேலும், இவர் வான்காணகப் விண்மீன் பட்டியல்களின் தொகுப்பை ( இவை பால்வெளிக் கொத்துகளில் உள்ள விண்மீன்களின் இருப்புகளைச் சுட்டும் பட்டியல்களின் திரட்டாகும்) 38 தொகுதிகளாக பதிப்பித்துள்ளார்.
தனது பள்ளிப்பருவ காலத்தில் துடுப்பாட்டப் போட்டிகளில் விளையாடிய போது 6 பந்துகளில் 6 ஆறுகள் அடித்துள்ளார். நவம்பர்,2012 ஆம் ஆண்டில்இராசத்தான் மாநிலத் துடுப்பாட்ட அணிக்காக முதல்தரத் துடுப்பாட்டப் போட்டிகளில் அறிமுகமானார். துவக்ககாலத்தில் சிறப்பாக பந்துவீசவில்லை. முதல் போட்டியில் 4 இலக்குகளைக் கைப்பற்றினார். ஆனால் இவரின் பந்துவீச்சு சராசரி 82.0 ஆக இருந்தது. 2012- 2013 ஆம் ஆண்டுகளில் நடைபெற்ற ரஞ்சிக் கோப்பைத் தொடரில் 6 போட்டிகளில் விளையாடிய இவர் 27 இலக்குகளைக் கைப்பற்றினார். இதில் ஒரு போட்டியில் ஐந்து இலக்குகளைக் கைப்பற்றினார். இவரின் பந்துவீசு சராசரி 26.25 ஆக இருந்தது. பின் 2013- 2014 ஆம் ஆண்டுகளில் நடைபெற்ற ரஞ்சிக் கோப்பைத் தொடரில் 10 போட்டிகளில் விளையாடிய இவர் 48 இலக்குகளைக் கைப்பற்றினார். இவரின் பந்துவீசு சராசரி 20.81 ஆக இருந்தது. இதில் ஒரு போட்டியில் ஐந்து இலக்குகளைக் கைப்பற்றினார்.
2014 இந்தியன் பிரீமியர் லீக் தொடரில் கிங்சு இலெவன் பஞ்சாபு அணி நிர்வாகம் இவரை 2 கோடி இந்திய ரூபாய் மதிப்பில் இவரை ஏலத்தில் எடுத்தது. 2015 இந்தியன் பிரீமியர் லீக் தொடரில் இவர் டெல்லி டேர்டெவில்ஸ் அணிக்காக விளையாடினார். இதன் முதல் போட்டியில் 4 ஓவர்கள் வீசி 38 ஓட்டங்களைவிட்டுக் கொடுத்து 1 இலக்கை கைப்பற்றினார். 2017 இந்தியன் பிரீமியர் லீக் போட்டித் தொடரில் இவர் ரைசிங் புனே சூப்பர்ஜியான்ட்சு அணிக்காக விளையாடினார். 2018 இந்தியன் பிரீமியர் லீக் தொடரில் சென்னை சூப்பர் கிங்ஸ் அணி நிர்வாகம் இவரை ஏலத்தில் எடுத்தது.
ஷர்துல் தாக்கூர் இந்தியத் துடுப்பாட்ட அணியின் பந்து வீச்சாளர் ஆவார். இவர் 218 ஆவது வீரராக இந்திய அணியில் அறிமுகமானார்.மேலும் இவர் மும்பை மாநிலத் துடுப்பாட்ட அணிக்காக முதல் தரத் துடுப்பாட்டப் போட்டிகளில் விளையாடி வருகிறார்.பட்டியல் அ துடுப்பாட்டத்திலும் விளையாடியுள்ள இவர் இந்தியன் பிரீமியர் லீக் தொடர்களில் கிங்சு இலெவன் பஞ்சாபு , ரைசிங் புனே சூப்பர்ஜியான்ட்சு மற்றும் சென்னை சூப்பர் கிங்ஸ் அணிக்காக விளையாடியுள்ளார்.
பின் 2015- 2016 ஆம் ஆண்டுகளில் நடைபெற்ற ரஞ்சிக் கோப்பைத் தொடரின் இறுதிப் போட்டியில் சௌராட்டிட மாநிலத் துடுப்பாட்ட அணிக்கு எதிரான போட்டியில் 8 இலக்குகளைக் கைப்பற்றி 41 ஆவது முறையாக அணி கோப்பை வெல்வதற்கு உதவினார்.